<classify> MUDA mfupi baada baada ya kuapishwa kwa mbunge mpya wa Ukonga kwa tiketi ya Chama cha Mapinduzi CCM, Mwita Waitara ameuliza swali kwa mara ya kwanza tangu aondoke Chadema na kuibua sharamrashamra kutoka kwa wabunge wa chama chake kipya katika kikao cha 13 cha Bunge la 11 lililoanza leo Jumanne, jijini Dodoma.Hii ni baada ya kusimama kwa mara ya kwanza kuuliza swali kwa Wizara ya Nishati na Madini akihoji ni lini wananchi wa jimbo lake kwenye maeneo yakiwemo Zingiziwa, Buyuni na Bondole na mengine watapata huduma ya umeme.Akijibu swali hilo, Naibu Waziri wa Nishati na Madini, Subira Mgalu ameeleza kuwa serikali inaendelea kufanyia kazi kufikia maeneo yasiyo na umeme, ikiwa ni pamoja na hayo ya jimbo la Ukonga la mbunge huyo.Hata hivyo baada ya kujibu swali hilo, Spika wa Bunge Job Ndugai alimkaribisha Waitara kwa kumwambia karibu nyumbani, kumenoga. Mbali na Waitara, Mbunge wa Monduli, Julius Kalanga na wa Liwale, Zuberi Kuchauka wameapishwa rasmi kuanza kazi, baada ya kuchaguliwa kwenye chaguzi ndogo zilizofanyika hivi karibuni.  <topic>: KITAIFA 